Bergljot Toresdatter

Bergljot Toresdatter (født ca. 905, død ca. 962) var gift med Sigurd Håkonsson Ladejarl og mor til Håkon jarl som var norsk enehersker fra 970 til 995. Bergljot var datter av mørejarlen Tore Teiande (sønn av Ragnvald Mørejarl) og hans hustru Ålov Årbot, datter av Harald Hårfagre.

Julenatta, sannsynligvis 935, fødte Bergljot en sønn som ble øst vann over av kong Håkon den gode som var i julegjestebud hos Sigurd jarl. Kongen ga ham sitt eget navn, Håkon. Håkon overtok jarletittelen etter at Sigurd jarl var drept av kong Harald Gråfell i 962 og etter at Håkon selv hadde drept sin onkel Grjotgard Håkonsson, sannsynligvis i 965.

Referanser

Nordmenn fra vikingtiden
Fødselsår ukjent
Dødsår ukjent
Fødsler i 900-årene
Dødsfall i 960-årene